hotchpotch/miracl-hf-unified huggingface dataset:
Hetmani
Hetmani (, , , ; sanan alkuperä on , päämies, johtaja) oli hallitsijan jälkeen korkeimman sotilaskomentajan arvonimi Puolassa, Ukrainassa ja Liettuan suuriruhtinaskunnassa 1400-luvulta 1700-luvulle. Vuosina 1539–1792 Puolan armeijan ylipäällikön arvonimenä oli "suurhetmani" ja hänen apunaan toimi "kenttähetmani". Hetmaneilla oli paikka Puolan senaatissa. Vuoteen 1917 asti hetmaneiksi kutsuttiin myös venäläisiä kruununperillisiä.
Hetmani-nimitys yhdistetään yleensä Mustanmeren alueen kasakoihin. Kukin kasakkaryhmä pyrki olemaan toisista riippumaton valitsemalla oman hetmanin. Kasakkajoukkojen komentajan nimityksenä oli "kruununhetmani" silloin, kun hallitsija oli hänet hyväksynyt. Jos hän oli kasakoiden valitsema, häntä kutsuttiin hetmaniksi eli atamaaniksi. Atamaani-nimitystä käyttivät erityisesti Donin kasakat. Tunnetuin hetmani lienee ollut Bohdan H’melnytskyi (1593–1657). Tämän ukrainalaisen kasakkapäällikön ansiosta Puolalle kuulunut Ukraina siirtyi itsehallinnollisena kasakkahetmanaattina Venäjän hallintaan ja H’melnytskyistä tuli Ukrainan vapaussankari.
Viimeisin hallitseva hetmani on ollut Pavlo Skoropadski, joka sai vallan Ukrainassa keskusvaltojen joukkojen tunkeutuessa Ukrainaan keväällä 1918. Skoropadskin valta kesti vain niin kauan kuin keskusvallat miehittivät Ukrainaa. Skoropadski luopui vallasta 14. joulukuuta 1918.
David Opango
Ramadhani "David" Opango (s. 19. maaliskuuta 1978) on burundilainen jalkapalloilija, pelipaikaltaan keskikenttäpelaaja. Hän edustaa sveitsiläistä FC Biel/Bienneä, jota ennen hän on pelannut mm. FC Zürichissä.
Opango on pelannut urallaan 20 maaottelua, mutta ei ole tehnyt yhtäkään maalia.
Ruskomaatähti
Ruskomaatähti ("Geastrum rufescens" syn. "Geastrum vulgatum") on maanalaisena kehittyvä punertavaliuskainen maatähtilaji. Kuivattuna liuskat ovat harmahtavia. Sieni kasvaa lehti- ja havumetsissä harvinaisena. Lähilaji on esimerkiksi ripsimaatähti.
Pikkumaatähti
Pikkumaatähti ("Geastrum schmidelii" syn. "Geastrum nanum") on korkeintaan kolmen sentin levyinen liuskainen maatähtilaji. Sienen itiöpallo on vaaleanharmaa. Sieni kasvaa avoimilla hiekkaisilla kalkkialueilla. Suomessa sientä esiintyy Ahvenanmaalla.
Neulasmaatähti
Neulasmaatähti ("Geastrum quadrifidum") on maan alla kehittyvä liuskainen maatähtilaji. Sienen liuskat taipuvat alaspäin ja sieni näyttää seisovan "puujaloilla". Sieni viihtyy neulaskarikkeella kuusikoiden sammalikoissa. Se on Suomessa melko harvinainen.
Akademos
Akademos () tai Hekademos () oli kreikkalaisessa mytologiassa attikalainen heeros. Hänestä kerrotaan seuraavaa: kun Kastor ja Polydeukes valtasivat Attikan vapauttaakseen sisarensa Helenan, Akademos paljasti heille, että tämä oli kätketty Afidnaan. Tästä syystä koko Tyndareuksen sukukunta osoitti hänelle aina kiitollisuuttaan.
Akademoksen nimi oli yhteyksissä "Hekademeiaan", joka sijaitsi lähellä Kefissos-jokea, kuusi stadionia Ateenasta luoteeseen. Akademoksen katsottiin omistaneen kyseisen maa-alueen, ja se oli ollut kulttipaikkana jo pronssikaudelta lähtien. Kreikan klassisella kaudella paikan nimi muuntui muotoon "Akademeia". Paikkaan oli istutettu oliivi- ja plataanipuita, ja lehto oli pyhitetty jumalille.
"Akademeia" antoi myöhemmin nimensä Platonin paikalle perustamalle Akatemialle.
Uurremaatähti
Uurremaatähti ("Geastrum pectinatum") on maan alla kehittyvä maatähtilaji. Sienen alapuoli onkin multainen. Se viihtyy vanhojen kuusimetsien neulaskarikkeessa ja muurahaispesissä. Joskus maatähteä tapaa myös lehtimetsissä. Se on Suomessa melko harvinainen, mutta tavallisin maatähtilaji.
Harmaapesäsieni
Harmaapesäsieni ("Cyathus olla") on harmaan torvimainen huopakarvainen sienilaji. Sienessä on useita hopeanharmaita pesälinssejä. Se kasvaa melko harvinaisena maahan pudonneilla oksilla ja kasviaineksella. Se viihtyy puutarhoissa ja lehdoissa.
Uurrepesäsieni
Uurrepesäsieni ("Cyathus striatus") on kartiomainen, valkean "kannen" peittämä sienilaji, jonka itiöemä muistuttaa linnunpesää. Sisäpinnaltaan se on harmaa. Sieni kasvaa lahopuulla tai multamaalla metsäalueilla ja puutarhoissa. Se on Suomessa melko harvinainen.
John Green
John Green voi tarkoittaa seuraavia henkilöitä:
Leipäkorisieni
Leipäkorisieni ("Crucibulum laeve") on sienilaji, jonka itiöemä on aluksi pallomainen ja vanhemmiten sylinterin muotoinen ja korkeintaan sentin korkea. Sienen itiöemässä on "kansi", joka hajoaa sienen vanhetessa, ja paljastaa itiöemän sisässä olevat linssit eli perdiolit. Ne ovat väriltään valkeita. Sieni leviää samoin kuin Cyathus-suvun lajit. Sadepisaran osuessa itiöemään peridiolit sinkoutuvat pois. Sieni kasvaa lahopuulla, oljilla ja kasvinjätteillä. Se on Suomessa yleinen.
Rakkosieni
Rakkosieni ("Nidularia deformis", syn. "Nidularia farcta") on pallomainen vaaleankellertävä sienilaji. Sienen itiöemä hajoaa kehittyessä ja paljastaa peridiolit, jotka ovat linssimäisiä ja aluksi vaaleita ja vanhmmiten rusehtavia. Sieni kasvaa lahoavilla kasvinjätteillä. Se on Suomessa melko harvinainen.
Kurttusieni
Kurttusieni ("Sparassis crispa") on hyvin suuri kukkakaalimainen vaalea tai kellanokran värinen sienilaji. Sieni voi painaa jopa 14 kiloa ja olla 30-40 senttiä leveä. Sen jalka on poimuttunut ja juurimainen ja siitä lähtee viuhkamaisia haaroja. Sienen maku on mieto ja se on erinomainen ruokasieni. Laji kasvaa mäntyjen tyvellä, juuristoissa tai kannoissa ja joskus jopa jätepaperilla, ja se ilmaantuu usein samaan paikkaan eri vuosina. Se aiheuttaa ruskolahoa puiden tyvillä. Sieni on heimonsa ainoa Suomessa tavattava laji ja harvinainen. Sen käyttöä ruokasienenä Suomessa kehotetaan välttämään sen harvinaisuuden takia. Sienen tuoksu on miellyttävä.
Luonnonvaraisena kurttusientä tavataan Euraasiassa ja Pohjois-Amerikan itäosissa. Maailmalla lajia tavataan mäntyjen, douglaskuusten ja setrien juurilta. Ainakin Valko-Venäjällä laji on luokiteltu vaarantuneeksi. Kiinassa, Japanissa ja Yhdysvalloissa lajia viljellään arvostettuna herkkuna. Laji on herättänyt kiinnostusta myös lääkinnällisessä mielessä.
Sinkosieni
Sinkosieni ("Sphaerobolus stellatus") on nuorena pallomainen, valkea tai kellertävä sienilaji. Sen itiöemä repeää vanhetessaan tähtimäisiksi liuskoiksi. Maljan pohjalla on tällöin yksi linssimäinen ruskehtava peridioli. Se lentää sateella ulos useiden metrien päähän, siitä nimi sinkosieni. Se kasvaa maassa, kostealla puulla ja lannalla. Sieni on Suomessa melko yleinen.
Koiranpökkösieni
Koiranpökkösieni ("Mutinus caninus") on nuorena 1-2 senttiä leveä muna, josta työntyy huokoinen ja ontto jalka ja itiömalto, joka voi olla jopa 12 senttiä pitkä. Sienen itiömalto on oranssia ja sitä peittävä limainen itiömassa on oliivinvihreää. Sieni haisee hieman epämiellyttävälle eikä ole ruokasieni. Sieni kasvaa laholla puuaineksella. Se on Suomessa erittäin harvinainen, ainakin yksi löytö tunnetaan Jungfruskäristä vuodelta 1958, toinen Lemlandista 2014. Lähisukuinen puistopökkösieni on hieman useammin löydetty.
Puistopökkösieni
Puistopökkösieni ("Mutinus ravenelii") on eteläinen ja Suomessa erittäin harvinainen pökkösienilaji. Sienen tunnistaa parhaiten epämiellyttävästä tuoksustaan ja kirkkaanpunaisesta jalastaan. Sen sukulaislajilla koiranpökkösienellä jalka on kalpean oranssi. Sieni viihtyy puutarhoissa ja sitä esiintyy runsaimmin Lounais-Suomessa. Lajia tavattiin Suomessa ensimmäisen kerran vuonna 1961.
Koiranpökkösienestä poiketen puistopökkösieni on alun perin pohjoisamerikkalainen yleistyvä kulttuurilaji.
MSCI EAFE
MSCU EAFE on Morgan Stanley Capital International/Barran laatima osakeindeksi, jonka nimi tarkoittaa Europe, Australasia, and Far East.
Osakeindeksin maat ovat:Osakeindeksin painot ovat: Eurooppa ilman Yhdistynyttä kuningaskuntaa Europe 45,268 %, Yhdistynyt kuningaskunta 23,712 %, Japani 22,555 %, Aasia ja Tyynenmeren alue ilman Japania 8,465 %.
Isonuijakas
Isonuijakas ("Clavariadelphus pistillaris") on korkeintaan 20 senttiä korkea nuijamainen sileä sienilaji. Sieni on aluksi vaaleankeltainen ja vanhemmiten okransävyinen ja punatäpläinen. Sienen malto on valkoista, pehmeää ja haurasta, murtumiskohdista ruskeanpunaista. Maku on kitkerä tai joskus mieto. Sieni kasvaa rehevissä lehtimetsissä. Se on Suomessa melko harvinainen.
MSCI World Index
MSCI World Index on maailman osakemarkkinoiden osakeindeksi, joka kuvaa laajasti maailman osakemarkkinoiden kehitystä. Se on merkittävä viitearvo myös osakerahastoille.
Henryn piirikunta (Ohio)
Henryn piirikunta () on piirikunta Ohiossa, Yhdysvalloissa. Se on nimetty Patrick Henryn mukaan. Piirikunnan suurin kaupunki on Napoleon.
Henryn naapuripiirikuntia ovat Fulton pohjoisessa, Lucas koillisessa, Wood idässä, Hancock kaakkoiskulmassa, Putnam etelässä, Defiance lännessä ja Williams luoteessa.
Piirikunnassa oli vuoden 2010 väestönlaskennassa 28 215 ihmistä. Etniset ryhmät jakautuvat valkoisiin, joita on 97,6%, mustiin (0,7%), alkuperäisamerikkalaisiin (0,4%) ja aasialaisiin (0,4%).
Kotitalouden mediaanitulo on 48 932 ja köyhyysrajan alapuolella oli 11,7% väestöstä vuosina 2007–2011.
MSCI Index
MSCI Index on joukko erittäin merkittäviä MSCI Barran määrittelemiä osakeindeksejä, joita käytetään mm. rahastojen tuottavuuden vertailukohtana eri maittain. Maailman osakeindeksien perustana käytetään usein MSCI World Indexiä. Morgan Stanley International osti Barran 2004, minkä vuoksi Barran indeksit kuuluvat MSCI Incorporatedille.
Tienhaara (kunta)
Tienhaara () on maalaiskunta Viipurin piirin länsiosassa Leningradin alueella Venäjällä. Tienhaaran kunta käsittää alueen Viipurin kaupungin länsipuolelta Suomen rajan ja Viipurinlahden välistä. Sen naapurikuntia ovat koillisessa Antrea, idässä Viipuri sekä Viipurinlahden toisella puolella Johannes, Uuras ja Makslahti sekä lännessä Suomen puolella Virolahti ja Lappeenranta.
Tienhaaran kunta sijaitsee Suomen Neuvostoliitolle luovuttamalla alueella ja se käsittää Suomen luovuttamat osat Virolahden, Säkkijärven ja Vahvialan kunnista sekä Saimaan kanavan länsipuoliset osat Nuijamaasta ja Viipurin maalaiskunnasta.
Tienhaaran kunta muodostettiin 1. tammikuuta 2006 yhdistämällä Tienhaaran, Säkkijärven ("Kondratjevo") ja Tervajoen ("Bolšoje Pole") kylähallinnot.
Latgallin kieli
Latgallin kieltä puhuvat Latvian itäosissa asuvat latgallit. Lisäksi pieniä kieltä puhuvia yhteisöjä on pakkosiirtojen jäljiltä Siperiassa. Latgalen kieleksi sanotaan myös muinaisbalttilaista kieltä, joka sulautui myöhemmin latvian kieleen. Kielen asema on kiistelty: jotkut pitävät sitä omana kielenään ja jotkut vain latvian kielen murteena. Latgallin kieli on ainoa Baltian kieli, jossa on säilynyt vokaalisointu, samanlainen kuin suomen kielessä.
Tärkeä osa kielen kehitystä on ollut latgallien katolinen usko. Ensimmäiset latgallin kielellä kirjoitetut kirjat olivat uskonnollista kirjallisuutta 1700-luvulta. Kieli oli kuitenkin pitkään syrjityssä asemassa. Latgallinkielisen kirjallisuuden julkaiseminen oli jopa kiellettyä vuosina 1865-1904. Vuoden 1904 jälkeen alkoi jälleen ilmestyä latgallinkielisiä oppikirjoja. Uusi Testamentti käännettiin latgallin kielelle 1933. Neuvostoliiton miehittäessä Latviaa kirjallisuutta ei juuri julkaistu, mutta kieli säilyi puhekielenä.
Nykypäivänä latgallilla ei ole virallista asemaa Latviassa, vaikka sen opetusta kouluissa on vaadittu Latgalen alueella. Kieli on kuitenkin valtion suojelema ja sen opiskelu on mahdollista yliopistoissa.
Eroja latvian ja latgallin kielen välillä.
Latgalli on ainoa Baltian kieli, jossa on säilynyt vokaalisointu, samanlainen kuin suomen kielessä. Latgallin vokaalisoinnun esimerkkejä:
Zvenigorod
Zvenigorod () on kaupunki Moskovan alueella Venäjällä. Se sijaitsee Moskvajoen rannalla 46 kilometriä Moskovan kaupungista länteen. Golitsynon asemalta haarautuva sivurata yhdistää sen Moskovan ja Smolenskin väliseen rautatiehen. Asukkaita on 16 395 henkeä (vuonna 2010).
Zvenigorod on yksi Moskovan alueen vanhimmista kaupungeista. Juri Dolgorukin arvellaan perustaneen sen vuonna 1152. Ensimmäisen kerran se mainitaan Iivana Kalitan testamentissa vuosina 1328 ja 1339. 1300-luvulla Moskvajoen pohjoisrannan korkealla mäellä sijaitsi ns. "Gorodok", maavalleilla vahvistettu puinen linnoitus. 1500-luvulle saakka se toimi Moskovan läntisenä vartiopaikkana. Vuosina 1339–1492 kaupunki oli Zvenigorodin lääniruhtinaskunnan keskus. Vuonna 1382 sen hävittivät tataarit.
Dmitri Donskoin pojan Juri Dmitrovitšin aikana 1300–1400-lukujen vaihteessa rakennetusta linnoituksesta on säilynyt maavalleja ja Neitsyt Marian kuolonuneen nukkumisen katedraali vuodelta 1399. Sen sisällä on jäänteitä freskomaalauksista, joiden tekijänä pidetään Andrei Rubljovia.
Gorodokin itäpuolelle Moskvajoen rannalle muodostui kaksi esikaupunkia. Linnoituksen länsipuolella sijaitsevalle Storoževaja-mäelle perustettiin vuosina 1398–1399 Savvino-Storoževskin luostari, jossa on vuonna 1405 rakennettu Neitsyt Marian syntymän katedraali. Tsaari Aleksei Mihailovitš käytti luostaria maaseutuasuntonaan. Vuosina 1650–1654 luostariin rakennettiin linnoitusmainen muuri torneineen, Pyhän kolminaisuuden kirkko, tsaarin ja tsaarittaren palatsit ym.
Vuodesta 1781 lähtien Zvenigorod oli samannimisen Moskovan lääniin kuuluneen kihlakunnan keskus. Sen taloudellinen merkitys jäi kuitenkin vähäiseksi. Kauniin maisemansa ansiosta kaupungin ympäristöstä tuli 1800-luvulla suosittua huvilaseutua. Zvenigorodissa ja sen lähiseudulla ovat asuneet ja työskennelleet mm. taiteilijat Isaak Levitan, Aleksei Savrasov, Ilja Repin, kirjailijat Nikolai Karamzin, Anton Tšehov, Maksim Gorki, säveltäjät Pjotr Tšaikovski ja Sergei Tanejev.
Zvenigorodissa on käsityöammattien pohjalta syntynyttä pienteollisuutta sekä elintarviketeollisuutta. Kaupunki on suosittu matkailukohde. Savvino-Storoževskin luostarissa toimii historiallis-arkkitehtoninen museo.
Jamie Lundmark
Jamie Lundmark (s. 16. tammikuuta 1981 Edmonton, Alberta) on kanadalainen jääkiekkoilija, joka siirtyi kaudeksi 2012–2013 Itävallan pääsarjaan EC KAC:n joukkueeseen. New York Rangers varasi hänet vuoden . Lundmark on pelannut lukuisissa seuroissa niin NHL:ssä kuin sen ulkopuolellakin: AHL:ssä, Italian Serie A:ssa, Venäjän jääkiekon superliigassa, Ruotsin Elitserienissä ja KHL:ssa.
Krystyna Guzik
Krystyna Guzik (o.s. "Pałka", s. 16. elokuuta 1983 Zakopane) on puolalainen ampumahiihtäjä.
Guzik on osallistunut olympialaisiin kolmesti. Hänen parhaat henkilökohtaiset sijoituksensa ovat normaalimatkoilta; Torinossa 2006 hän oli viides, Vancouverissa 2010 15:s ja Sotšissa 2014 kymmenenes.
Nové Měston MM-kilpailuissa 2013 Guzik sai hopeaa takaa-ajokilpailusta, johon hän lähti pikakilpailun jälkeen seitsemänneltä sijalta. Yhteislähtökilpailussa hän oli seitsemäs. Ennen vuotta 2013 hänen paras sijoituksensa MM-kisoissa oli yhteislähdön 17:s sija Anterselvan MM-kisoissa 2007.
Kontiolahden MM-kilpailuissa 2015 Guzik oli pikakilpailussa viides, takaa-ajossa kahdeksas ja normaalimatkalla 14:s. Oslon MM-kilpailuissa 2016 hän sijoittui normaalimatkalla seitsemänneksi.
Ampumahiihdon maailmancupissa Guzikin parhaat sijoitukset ennen Nové Měston MM-hopeaa olivat viidennet sijat Torinon olympialaisissa ja Hochfilzenin pikakilpailussa kaudella 2012–2013.
Kaudella 2013–2014 Guzik oli kolmas Hochfilzenin takaa-ajokilpailussa. Kaudella 2015–2016 Guzik sijoittui toiseksi Canmoren pikakilpailussa ja kolmanneksi Presque Islen pikakilpailussa.
Kokonaiscupissa Guzik on ollut parhaimmillaan kymmenes kaudella 2015–2016.
Hulk (elokuva)
Hulk on vuonna 2003 ilmestynyt supersankarielokuva, jonka pääosassa esiintyy Eric Bana ja jonka ohjasi Ang Lee. Muissa rooleissa näyttelevät Jennifer Connelly, Sam Elliott, Nick Nolte ja Josh Lucas. Elokuva perustuu Marvel-kustantamon julkaisemaan Hulk-sarjakuvaan.
Elokuva ei saavuttanut teattereissa odotettuja katsojamääriä ja oli taloudellinen pettymys, vaikka nousikin avausviikon tuotoillaan, 62 miljoonalla dollarilla, kaikkien aikojen 16:nneksi menestyneimmäksi elokuvateatteriavaukseksi. Kriitikoilta elokuva sai vaihtelevan vastaanoton.
Elokuvan ilmestymisen aikoihin sille suunniteltiin jatko-osaa, jonka käsikirjoitusta laati James Schamus. Sitä ei kuitenkaan toteutettu, ja Hulkin elokuvaoikeudet palautuivat Marvelin haltuun 2006. Marvel Studios tuotti Louis Leterrierin ohjaaman "The Incredible Hulkin" (2008), jonka nimiosaa näytteli Edward Norton. Molemmissa elokuvissa tuottajana toiminut Gale Anne Hurd luonnehti sitä eräänlaiseksi jatko-osan ja uuden aloituksen yhdistelmäksi.
Jean-Philippe Caillet
Jean-Philippe Caillet (s. 24. kesäkuuta 1977 Boulay-Moselle) on ranskalainen jalkapalloilija, pelipaikaltaan puolustaja. Hän edustaa luxemburgilaista F91 Dudelangenia. KRC Genkissä hän pelasi varakapteenina kaudella 2006-2007. Ennen Genkiä Caillet on pelannut mm. FC Metzissä ja SM Caenissa.
Caillet ei ole pelannut urallaan vielä yhtäkään maaottelua.
Argzhanit
Argzhanit olivat ryhmä intialaistaustaisia muslimikauppiaita jotka toimivat Astrahanissa. He olivat ehkä alun perin lähtöisin Agran kaupungista. Vuonna 1857 heitä oli 107. Tämän jälkeen he sulautuivat vähitellen Astrahanin tataareihin.
Balrog Botkyrka/Södertälje IK
Balrog Botkyrka/Södertälje Innebandy Klubb on ruotsalainen salibandyseura Botkyrkanista. Seuran miesten edustusjoukkue pelaa Ruotsin korkeinta sarjatasoa Superliigaa, jossa se pelasi ensimmäisen kerran kaudella 1990–1991. Myös seuran naisten edustusjoukkue pelaa ruotsin korkeimmalla sarjatasolla Superliigaa.
Boulay-Moselle
Boulay-Moselle on kunta Mosellen departementissa Ranskassa. Siellä on arviolta 5 578 asukasta (vuonna 2013) ja sen pinta-ala on 19,55 neliökilometriä.
Marja Luukkonen
Marja Luukkonen (s. 12. maaliskuuta 1941 Hämeenlinna) on suomalainen kirjailija. Luukkonen opiskeli yliopistossa suomea, saksaa ja valtiotieteitä, mutta siirtyi mainonnan suunnittelijaksi. Hän asui viisi vuotta Keski-Suomessa maalla kirjoittaen Helsingin Sanomiin pakinoita nimimerkillä Punaisen tuvan emäntä. Nykyisin Luukkonen asuu Porvoon Emäsalossa.
Viktor Pintšuk
Viktor Myhaylovytš Pintšuk (, 14. joulukuuta 1960) on juutalaistaustainen ukrainalainen suurliikemies, ukrainalainen oligarkki. Forbes arvioi kevään 2014 miljardöörilistallaan hänen yritysomistustensa arvoksi 3,0 miljardia dollaria. Hän on ollut Ukrainan toiseksi rikkain Rinat Ah’metovin jälkeen.
Lapsuutensa ja uransa alkuvaiheet Pintšuk vietti Dnepropetrovskissa. Hän valmistui metallurgisesta instituutista 1983, jonka jälkeen hän oli valtion tutkimusinstituutissa kehittämässä putkituotantoa. Tohtoriksi hän väitteli 1987.
Pintšukin yritykset toimivat teräsputkien ja rautatievaunujen pyörien tuotannossa (Interpipe), media- ja pankkialallaa. Joukkoviestintäomistuksia hallitaan holdingyhtiö StarLightMedian välityksellä. Sillä on hallinnassaan kuusi tv-kanavaa, joista suosituimmat ovat ICTV ja STB (maan 3. ja 4. suosituimmat kanavat). Myös suositun tabloid-lehden "Fakty i kommentarii" omistus liitetään Pintšukiin.
Pintšuk on entisen presidentin Leonid Kutšman vävy. Hän on ollut Ukrainan parlamentin kansanedustaja vuosina 1998–2006. Hän tuki aikanaan Viktor Janukovytšia. Parlamentin jätettyään Pintšuk on keskittynyt hyväntekeväisyyteen, etenkin AIDSin vastaiseen toimintaan. Hän keskitti toimintansa Viktor Pintšuk -säätiön alaisuuteen.
Tarja Härkönen
Tarja Härkönen (s. 1959) on kirjallisuuden ja elokuvien suomentaja. Hän on opiskellut Helsingin yliopistossa kirjallisuus- ja teatteritiedettä.
Härkönen on aiemmin toiminut kirjallisuusarvostelijana ja freelancetoimittajana, mutta on vuodesta 1992 keskittynyt espanjalaisen ja portugalilaisen kirjallisuuden sekä elokuvien suomentamiseen. Hän on kääntänyt muun muassa Antonio Muñoz Molinan, Clarice Lispectorin, Carlos Fuentesin, Mariana Alcoforadon ja Eduardo Mendozan tuotantoa.
KAA Gent
KAA Gent on belgialainen urheiluseura, jonka kotikaupunki on Gent. Se on keskittynyt pääasiassa jalkapalloon, mutta sillä on myös yleisurheilu- ja maahockeyjaostot. Seura perustettiin vuonna 1864, mikä tekee siitä yhden Belgian vanhimmista urheiluseuroista. Seuran alkuperäinen nimi oli La Gantoise, mutta se vaihdettiin hollanninkieliseen vuonna 1971. Jalkapallojoukkue pelaa Belgian korkeimmalla sarjatasolla Jupiler Pro Leaguessa.
Yksisilmäinen peiliheijastuskamera
Yksisilmäinen peiliheijastuskamera () on kamera, jossa etsin hyödyntää valokuvaukseen käytettävää objektiivia peilin avulla. Kun kamera laukaistaan, nousee peili ylös ja valotus tapahtuu saman objektiivin kautta joko filmille (filmikamerassa) tai CCD- tai CMOS-kennolle (digitaalikamerassa).
Joissain peiliheijastuskameroissa peili on puoliläpäisevä, eikä sitä tarvitse kääntää kameraa laukaistaessa. Ensimmäisenä puoliläpäisevää peiliä käytettiin Canonin Pellix-kamerassa, joka esiteltiin vuonna 1965. Puoliläpäisevän peilin etuihin kuuluu se, että etsin ja nopea vaiheentunnistukseen perustuva automaattitarkennus toimivat myös videokuvauksessa.
Nykyään suosituin yksisilmäinen peiliheijastuskameratyyppi on digitaalinen järjestelmäkamera (), ja järjestelmäkamerat ovat yleensä peiliheijastuskameroita. Näiden rinnalle ovat kuitenkin nousemassa peilittömät järjestelmäkamerat, jotka käyttävät sähköistä etsintä, kuten esimerkiksi Micro Four Thirds -standardin mukaiset kamerat.
Auringon temppeli (kultti)
Auringon temppeli oli okkultistinen kultti, joka ihannoi ruusuristiläisten Temppeliherrojen perinnettä ja salatieteellistä viisautta. Vuosina 1994–1995 kultin sisällä tehtiin mittava joukkomurha ja joukkoitsemurha.
Auringon temppeli alkoi muodostua 1970-luvulla ranskalaisen kelloseppä Joseph di Mambron ympärille. Di Mambro esiintyi koulutettuna psykologina, joka auttoi ihmisiä henkiseen kasvuun. Seuraa markkinoitiin kulttuuria, luontoa ja taidetta ihannoivana yhteisönä, ja se tavoitti poliitikkoja, taiteilijoita ja rahamiehiä. Suurin osa ei alkuun tiennyt järjestön salatusta esoteerisesta puolesta, rituaaleista ja luennoista.
Sisäpiirin kesken di Mambro esiintyi kosmisen tietoisuuden välittäjänä. Di Mambrolla oli teosofinen käsitys ihmiskunnan kehitystä ohjaavasta Suuresta Valkoisesta Veljeskunnasta, ja hänen kauttaan sisäpiirillä oli puheyhteys näihin näkymättömiin ruusuristiläisiin. Di Mambdon mukaan Veljeskunta majaili Agartha-nimisessä maanalaisessa valtakunnassa, josta vanhemmat veljet ilmestyivät hänelle punaisilla kankailla ja peileillä koristellussa kellaripyhäkössä.
Auringon temppeli uskoi, että maailma oli tuhoutuva tulessa, ja että heidän oli lähdettävä valo-olentoina Sirius-tähdelle. Lokakuussa 1994 kultin tiloissa Quebecissä surmattiin kolmen kuukauden ikäinen vauva. Muutama päivä sen jälkeen iso joukko kultin jäseniä teki itsemurhan, osa taas surmattiin. Kaikkiaan 53 kuollutta löytyi poltettujen huviloiden raunioista Sveitsissä ja Kanadassa. 23. joulukuuta 1995 tapahtui toinen murharituaali, jonka jäljiltä poliisi löysi syrjäiseltä metsäaukealta Ranskan Alpeilta 16 karrelle palanutta ruumista. Joidenkin kädet oli sidottu ja päähän oli vedetty muovipussi. Joitakin oli huumattu, ja itsemurhasta kieltäytyneitä oli ammuttu. Uhrien joukossa oli myös lapsia.
Riian piiri
Riian piiri oli Latvian hallinnollinen alue, joka sijaitsee Riianlahden kaakkois-osassa. Riian ja Jūrmalan kaupungit eivät olleet osa piiriä, vaikka ne rajoittuivatkin sen alueeseen. Riian piirin pinta-ala oli 3,058 km² ja siellä oli 173 116 asukasta. Riian piiri oli pinta-alaltaan ja väestömäärältään Latvian suurimpia ja tärkeimpiä. Alueella on Latvian kehittynein liikenneverkosto, johon kuuluu 10 suurta moottoritietä ja kuusi tärkeää rautatietä.
Alueen maasto on melko tasaista. Alueella on 132 järveä ja alueen läpi virtaa kolme jokea jotka ovat Latvian suurimmat. Koillisosassa on Gaujan kansallispuisto. Latvian piirit lakkautettiin vuonna 2009 Latvian aluehallintouudistuksen yhteydessä.
Hugleikur Dagsson
Þórarinn Hugleikur Dagsson (s. 5. lokakuuta 1977 Akureyri, Islanti) on islantilainen sarjakuvataiteilija ja näytelmäkirjailija. Hänet tunnetaan satiirisista mustaa huumoria viljelevistä sarjakuvistaan.
Hugleikur toimi aluksi elokuvakriitikkona islantilaisella Radió X:llä. Hän valmistui Islannin taideakatemiasta vuonna 2001 ja alkoi kustantaa omia sarjakuviaan vuonna 2002. Hän teki ensimmäisen kustannussopimuksensa 2005. Hän on piirroksien lisäksi tuottanut videoita ja valokuvia, joita on esitelty monissa näyttelyissä.
Hugleikur on myös kirjoittanut kaksi näytelmää, joista ensimmäisestä hän voitti Islannin vuoden näytelmäkirjailijan tittelin.
Mariah Milano
Mariah Milano (s. 31. joulukuuta 1979 Los Angeles, Kalifornia) on yhdysvaltalainen pornonäyttelijä, jolla on sisilialaisia sukujuuria.
Milano aloitti uransa 18-vuotiaana, kun hän sai kiinnostuksensa aikuisviihteestä ystävänsä kautta, joka esitteli Milanolle lehteä, jossa hän oli alastonmallina. Tämä herätti Milanossa kiinnostusta ja halusi myös itse kokeilla kuvauksia. Kuvauksiin hän pääsi yhdeksän päivää myöhemmin täytettyään 18 vuotta. Sittemmin hän on esiintynyt yhteensä 240 pornoelokuvassa. Lisäksi Milano on ollut yli 30 pornolehden sivuilla. Hänen perheensä suhtautui hyvin negatiivisesti Milanon uravalintaan, lukuun ottamatta hänen äitiään. Milano ehti esiintyä kuitenkin aluksi kaksi vuotta, kunnes päätti vetäytyä elokuvien parista vuonna 2000. Sittemmin hän päätyi työskentelemään hetken aikaa Spearmint Rhino strippiklubilla. Milano palasi lopulta takaisin elokuvien pariin vuonna 2004 perustettuaan oman nettisivun.
Michael Poulsen
Michael Poulsen (s. 1. huhtikuuta 1975) on tanskalainen kitaristi ja laulaja, joka perusti rockyhtyeen Volbeat vuonna 2001. Sitä ennen hän soitti yhtyeessä Dominus.
Ruotsin Superliiga (miesten salibandy)
Ruotsin Superliiga () on Ruotsissa miesten salibandyn korkein sarjataso. Se tunnettiin aikaisemmin nimellä Elitserien (), mutta nimi vaihdettiin kaudella 2007–2008. Ruotsin mestaruudesta pelattiin ensimmäisen kerran kaudella 1982–1983. Kaudella 2013–2014 sarjassa pelaa 14 joukkuetta.
Superliiga perustettiin vuonna 1995 nimellä Elitserien. Se korvasi silloisen 1-divisioonan Ruotsin salibandyn korkeimpana sarjatasona. Vuosina 1995-1999 liiga oli jaoteltuna kahteen lohkoon, pohjoiseen ja etelään. Kaudesta 1999-2000 lähtien lohkot yhdistettiin yhdeksi maanlaajuiseksi sarjaksi.
Kaudeksi 2007-2008 joukkuemäärä vakiintui 14 joukkueeseen ja samalla nimi vaihdettiin Elitserienistä Superliigaksi.
Mika Kohonen pitää hallussaan Ruotsin Superliigan yhden kauden piste-ennätystä (107 pistettä 27 pelissä).
Kausi alkaa runkosarjalla, jossa pelataan 26 ottelua: jokainen joukkue pelaa kaikkia muita vastaan kerran kotona ja kerran vieraissa. Runkosarjan jälkeen pelataan pudotuspelit, joihin pääsee runkosarjan 8 parasta joukkuetta. Puolivälierät ja välierät pelataan paras viidestä-menetelmällä, jossa jatkoon päästään kolmella voitolla. Finaalissa pelataan vain yksi ottelu, joka käydään Tukholman Globenilla samaan aikaan naisten Elitserienin finaalin kanssa.
AIK Innebandy
Allmänna Idrotts Klubb Innebandy (lyh. AIK) on ruotsalaisen urheiluseura AIK:n salibandyjaosto Solnasta. Jaosto perustettiin vuonna 1996. Seuran miesten edustusjoukkue on pelannut Ruotsin korkeinta sarjatasoa Svenska Superligania kaudesta 2000–2001 lähtien.
AIK Innebandy perustettiin vuonna 1996. Se pelasi ensimmäisen kautensa 1996-1997 Ruotsin I-divisioonassa. Kaudeksi 1997-1998 joukkue liittyi II-divisioonaan, jossa se voitti divisioonansa. Kaudella 1998-1999 joukkueen sarjapaikka pysyi samana.
Kaudella 1999-2000 AIK voitti jälleen oman divisioonansa ja nousi I-divisioonaan. Voitettuaan I-divisioonan AIK nousi kaudeksi 2000-2001 pääsarjaan Ruotsin Superliigaan.
Tulokaskaudellaan Ruotsin Superliigassa AIK onnistui ottelussa hallitsevaa Ruotsin mestaria Haninge IBK:ta vastaan asettamaan silloisen uuden Ruotsin ennätyksen, kun ottelua oli katsomassa yhteensä 3000 ihmistä. AIK voitti ottelun lukemin 3-2. Ensimmäisellä kaudellaan AIK eteni pudotuspeleihin, jossa se hävisi Balrog IK:lle puolivälieräsarjassa otteluvoitoin 3-1.
Toisella kaudellaan AIK menestyi ensimmäistä paremmin voittaen 21 pelaamastaan 30 ottelusta ja edeten pudotuspeleissä puolivälieristä jatkoon. Välierissä joukkue kuitenkin hävisi jälleen Balrog IK:lle. Kaudella 2002-2003 AIK kohtasi jälleen Balrog IK:n pudotuspeleissä voittaen kaksi ensimmäistä ottelua ja häviten sen jälkeen kolme ottelua peräkkäin.
Seuraavalla kaudella 2003-2004 AIK eteni aina finaaleihin asti häviten jälleen Balrog IK:lle mestaruusottelussa lukemin 6-5. AIK eteni hyvin menneen kauden jälkeen uudelleen finaaleihin toisen kerran peräkkäin häviten myös tälläkin kertaa, nyt Warbergs IC:lle. Kaudella 2005-2006 AIK eteni kolmannen kerran peräkkäin finaaliin ja lopulta voittaen Pixbo Wallenstam IBK:n maalein 6-2 Tukholman Globenissa 12 987 katsojan edessä. Kyseinen mestaruus oli AIK:n ensimmäinen Ruotsin Superliigassa.
Kaudella 2006-2007 AIK hävisi Caperio/Täby FC:lle puolivälierissä otteluvoitoin 3-1. Tätä pidettiin yhtenä kaikkien aikojen suurimmista tappioista Ruotsin salibandyhistoriassa. Seuraavalla kaudella AIK palasi jälleen finaaleihin häviten siellä hallitsevalle mestarille Warbergs IC:lle lukemin 5-4.
Vuonna 2009 AIK voitti toisen Ruotsin mestaruutensa kukistamalla finaaleissa Warbergs IC:n.
AIK Innebandy on menestynyt EuroFloorball Cupissa hyvin. Kauden 2006-2007 EuroFloorball Cupissa joukkue voitti Warbergs IC:n maalein 6-5 ottaen samalla ensimmäisen Euroopan mestaruutensa. Kaudella 2007-2008 AIK uusi mestaruutensa pelaten uudelleen Warbergs IC:tä vastaan ja voittaen sen jatkoajalla.
Vuoden 2008 EuroFloorball Cupissa AIK voitti jälleen kohdattuaan tällä kertaa finaalissa sveitsiläisen joukkueen SV-Wiler Ersigenin. AIK:sta tuli ainoa joukkue, joka on voittanut EuroFloorball Cupin kolmena vuonna peräkkäin. Lisäksi se oli kolmas joukkue, joka pystyi voittamaan mestaruuden kolmesti. Aiemmin sen olivat tehneet Balrog IK ja Warbergs IC.
Tiedonlouhinta
Tiedonlouhinta () tarkoittaa joukkoa menetelmiä, joilla pyritään oleellisen tiedon löytämiseen suurista tietomassoista.
Tiedonlouhintaa voidaan soveltaa hyvin laaja-alaisesti, sillä lähtökohdaksi tarvitaan ainoastaan dataa. Tyypillisesti tiedonlouhinnassa käytetty data on esimerkiksi mittauksia teollisuusprosessista, otteita asiakastietokannasta tai vaikkapa web-palvelimen loki-tiedostoja.
Määritelmänä tiedonlouhinta ei rajaa käytettäviä menetelmiä. Useimmiten käytettäviä algoritmeja ovat mm. erilaiset klusteroinnit, korrelaatiot, neuroverkot, itseorganisoituvat kartat, jne. Yleisesti ottaen tiedonlouhinnan menestyksellisessä hyödyntämisessä kaikkein oleellisinta on datan ja sen eri suureiden kokonaisvaltainen ymmärtäminen. Myös pelkkä innovatiivinen lähestymistapa esimerkiksi datan visualisoinnissa voi auttaa näkemään tietovaraston hyötyjä täysin uudesta perspektiivistä.
Njuksenitsan piiri
Njuksenitsan piiri () on paikallinen itsehallintoalue Vologdan alueella Venäjällä. Vuonna 1924 perustetun piirin pinta-ala on 5 200 neliökilometriä ja asukkaita on 12 200 henkeä.
Njuksenitsan piiri sijaitsee Vologdan alueen koillisosassa. Idässä se rajoittuu Veliki Ustjugin ja Kitšmengski Gorodokin piireihin, etelässä Totman ja Babuškinin piireihin, lännessä Tarnogski Gorodokin piiriin ja pohjoisessa Arkangelin alueeseen. Seudun läpi virtaa Suhonajoki. Pinta-alasta on yli 80 % on metsää ja 11 % suota. Piirissä on kolme rauhoitusaluetta ja kaksi suojeltua luonnonmuistomerkkiä.
Seudulta on löydetty Vologdan alueen vanhin paleoliittinen asuinpaikka sekä 1100-luvun kurgaanihautoja. 1500-luvun loppupuolella rakennettiin Brusenskin linnake, joka valvoi liikennettä tärkeänä kauppaväylänä toimineella Suhonajoella. 1500–1700-luvulla seudun läpi kulki Suhonan ja Vienanjoen vesitie. Vuonna 1866 avattiin säännöllinen höyrylaivaliikenne.
Piirin hallinnollinen keskus on Njuksenitsan kylä. Siihen kuuluu 9 maalaiskuntaa: Bobrovskoje, Brusenskoje (keskuspaikka Pustynja), Brusnovolovski Pogost, Gorodištšna, Igmas, Krasavino, Njuksenskoje (Matvejevskaja), Uftjugskoje (Njuksenitsa) ja Vostroje.
Piirin päämies on Vasili Maltsev.
Piirin kautta kulkee Vologdan ja Veliki Ustjugin välinen maantie.
Piirin talous perustuu metsänhankintaan ja maatalouteen. Maatalousyritykset tuottavat maitoa, joka jalostetaan paikallisessa meijerissä. Seudulla toimii myös sen kautta kulkevan kaasujohdon käyttöön ja kunnossapitoon erikoistuneita yrityksiä.
Kulttuurilaitoksia ovat piirin kulttuuritalo ja keskuskirjasto haaraosastoineen, Njuksenitsan musiikkikoulu, kansanperinnekeskus ja kotiseutumuseo. Venäjän ortodoksisen kirkon seurakuntia toimii Berjozovaja Slobodkassa, Bobrovskojessa, Gorodištšnassa ja Njuksenitsassa. Njuksenitsassa ilmestyy piirilehti Novyi den ja yksityinen Ujezdnyje vedomosti.
Aizkrauklen piiri
Aizkrauklen piiri oli hallinnollinen alue Latviassa Vidzemen ja Zemgalen rajalla. Alueella asui 41 546 henkilöä ja sen koko oli 2 566,8 km², asukastiheys oli 16,19/km². Latvian piirit lakkautettiin vuonna 2009 Latvian aluehallintouudistuksen yhteydessä.
Liepājan piiri
Liepājan piiri oli hallinnollinen alue Latviassa Kuurinmaan alueella. Alue on 3 593 km² suuri ja siellä asuu 46 609 henkilöä, väestöntiheys on 12,97 henkilöä/km². Latvian piirit lakkautettiin vuonna 2009 Latvian aluehallintouudistuksen yhteydessä.
Dagobert I
Dagobert I (605 – 19. tammikuuta 639) oli Austrasian kuningas 623–634 ja koko frankkien valtakunnan kuningas 629–639. Hän oli Klotar II:n vanhin poika.
Dagobert vahvisti asemiaan solmimalla ystävyyssopimuksen Bysantin keisarin Herakleioksen kanssa. Hän taisteli slaaveja vastaan sekä lähetti vuonna 631 Espanjaan armeijan tukemaan Svintilaa.
Vuonna 632 Austrasian ylimystö ryhtyi kapinaan major domus Pipin I:n johdolla. Vuonna 634 Dagobert luopui Austrasian hallinnasta ja nimitti kolmivuotiaan poikansa Sigebertin Austrasian kuninkaaksi pitääkseen Austrasian ylimystön tyytyväisenä.
Dagobert siirsi pääkaupungin Pariisiin, jonka keskeisempi sijainti auttoi hallitsemaan koko valtakuntaa tehokkaammin. Dagobertin aikana valtakunta vaurastui ja taiteet kukoistivat, mikä voidaan päätellä aikakauden rikkaista hautalöydöistä ja kirkkojen kultasepäntöistä. Dagobert uudisti frankkien lait, tuki koulutusta ja taiteita sekä perusti Saint-Denisin luostarin.
Dagobert kuoli Saint-Denisin luostarissa, ja hän oli ensimmäinen Ranskan hallitsijoista, joka haudattiin Saint-Denisin basilikaan.
Daugavpilsin piiri
Daugavpilsin piiri oli hallinnollinen alue Latviassa Latgalen alueella. Alue on 2 525,5 km²:n kokoinen ja siellä asustaa 39 851 henkilöä. Daugavpilsin piirissä ja Daugavpilsin kaupungissa asuu huomattava määrä venäläisiä ja puolalaisia. Alueen suurin kaupunki on kuitenkin Ilūkste, koska Daugavpilsiä ei lasketa piiriin kuuluvaksi. Alueen läpi virtaa Väinäjoki. Latvian piirit lakkautettiin vuonna 2009 Latvian aluehallintouudistuksen yhteydessä.
Ivan Baranka
Ivan Baranka (s. 19. toukokuuta 1985 Ilava, Tšekkoslovakia) on slovakialainen jääkiekkopuolustaja. Hän pelasi WHL:ssa seuranaan Everett Silvertips ja AHL:ssa seuranaan Hartford Wolf Pack. New York Rangers varasi hänet vuoden 2003 NHL:n varaustilaisuudessa. Kaudesta 2008–2009 kauteen 2011–2012 Baranka edusti KHL-liigan HK Spartak Moskovaa. Seuraavaksi kaudeksi hän siirtyi saman sarjan Salavat Julajev Ufaan ja kaudeksi 2013–2014 Avangard Omskiin.
Make Believe (Hanna Pakarisen kappale)
”Make Believe” on Hanna Pakarisen neljännen albumin "Love in a Million Shades" kappale, joka julkaistiin albumin ensimmäisenä singlenä.
Kappale sai ensisoittonsa torstaina 16. lokakuuta 2008 klo 18:15 NRJ -radiokanavan "Hitti vai Huti" -äänestyksessä. Digitaalisesti kappale tuli myyntiin 20. lokakuuta 2008.
Kappale poikkeaa tyyliltään Pakarisen kahden edellisen albumin rockimmasta tyylistä ja palaa takaisin ensimmäisen "When I Become Me" -albumin tyyliseen kevyempään poppiin.
Essau Kanyenda
Essau Boxer Kanyenda (s. 27. syyskuuta 1982) on malawilainen jalkapalloilija. Aloitettuaan ammattilaisuransa Malawissa hän on sittemmin pelannut Etelä-Afrikassa ja vuodesta 2003 Venäjällä. Etelä-Afrikassa seurana oli Jomo Cosmos; Venäjällä niinä ovat olleet FK Rostov, FK Lokomotiv Moskova ja FK KAMAZ Naberežnyje Tšelny.
Kanyenda tunnetaan myös Malawin jalkapallomaajoukkueesta.
Valonarkuus
Valonarkuus (fotofobia) on oire, jossa henkilö kokee tavanomaisena pidettävän valaistusvoimakkuuden epämiellyttävänä. Oireet vaihtelevat häikäistymisestä voimakkaaseen kipuun. Valonarkuuden taustalla on usein limakalvo-oireita aiheuttamaton allergia, ja se voi liittyä muun muassa silmän adaptaation häiriöihin, sarveiskalvomuutoksiin, silmän väliaineen muutoksiin, verkkokalvon ja näköhermon tai aivojen verisuonten sairauksiin. Silmä voi olla valonarka tilapäisesti sarveis- tai sidekalvon ärtymyksen vuoksi esimerkiksi liian vähäisen nukkumisen jälkeen.
Valonarkuuden oireita voidaan vähentää käyttämällä tummia silmälaseja ja silmiä suoralta häikäisyltä suojaavalla päähinellä sekä välttämällä katsomista suoraan valonlähteeseen. Valonarkuuden oireita voidaan pienentää myös vähentämällä yleisvalaistusta tai vähentämällä tietokoneen näytön kirkkautta.
Henri-Chapelle
Henri-Chapelle (, , , ) on kylä Belgian Vallonian alueella Liègen maakunnassa Welkenraedtin kunnassa.
Gulp-joki virtaa Henri-Chapellen alueella.
Henri-Chapellen nähtävyyksiä ovat muun muassa Baelenin linna, Ruyffin linna ja Pyhän Yrjön kirkko. Kirkko edustaa goottilaista tyyliä, mutta sen tornit ovat romaaniset. Henri-Chapellessa sijaitsee myös sotilashautausmaa, joka on toisessa maailmansodassa kaatuneiden amerikkalaisten sotilaiden hautausmaa.
Randy Quaid
Randall Rudy ”Randy” Quaid (s. 1. lokakuuta 1950 Houston, Texas, Yhdysvallat) on yhdysvaltalainen näyttelijä. Hän on ollut Oscar-ehdokkaana sivuosaroolista elokuvassa "Saattokeikka" (1973). Quaidin muita tunnettuja elokuvia ovat "Vallan huipulla" (1987), "Parents" (1989), "Brokeback Mountain" (2005) ja "Elvis – legendan synty" (2005). Hän sai tähden Hollywood Walk of Famelle 7. lokakuuta 2003.
Randy Quaid on näyttelijä Dennis Quaidin isoveli. Quaid on ollut kaksi kertaa naimisissa, ensin Ella Jollyn kanssa vuosina 1980–1985 ja nykyisin hän elää Evi Quaidin kanssa. Quaidilla on ensimmäisestä avioliitosta yksi lapsi.
Hans Geyr von Schweppenburg
Hans Freiherr Geyr von Schweppenburg (3. lokakuuta 1884 Müddersheim, Saksa – 24. elokuuta 1963 Bruchbach, Saksa) oli saksalainen metsä- ja lintutieteilijä.
Geyr von Schweppenburg opiskeli 1904–1912 sekä Bonnin, Berliinin, Mündenin että Eberswalden yliopistoissa. Hän väitteli metsätieteiden tohtoriksi aiheenaan alalajiproblematiikka. Hän toimi professorina Mündenin metsäkorkeakoulussa ("Forstliche Hochschule"), kunnes jäi eläkkeelle 1938 ja palasi kotilinnaansa Eicksiin.
Geyr von Schweppenburg julkaisi useita tärkeitä kirjoituksia metsätaloudesta. Hänen intohimonsa oli kuitenkin lintujen elämän tutkiminen. Täyttäessän 20 vuotta hän oli jo ehtinyt julkaista 15 lintutieteellistä artikkelia ja julkaistujen artikkelien kokonaismäärä oli noin 250. Ensimmäinen ilmestyi 1901 ja viimeinen 1963. Hän tutki erityisesti lintujen muuttoa ja oli alansa arvostetuimpia tutkijoita. Myös lintujen lisääntyminen kiehtoi häntä, ja tutkielmat pikkusiepon (1911) ja vihervarpusen (1930) biologiasta olivat vuosikausia ainoat kelvolliset lähteet näiden kahden lajin lisääntymisestä. Vuonna 1912 hän julkaisi, yhdessä Le Roi'n kanssa, tutkielman Reininlaakson linnustosta, joka oli esikuvana Saksassa myöhemmin julkaistuille paikallislinnustotutkimuksille. Hän laajensi oksennuspallojen tutkimusta ja vuoteen 1906 mennessä oli jo tunnistanut noin 20 000 selkärankaista pöllöjen oksennuspalloista.
Vuosina 1907–1908 hän osallistui tutkimusretkiin Huippuvuorille ja Karhusaarelle ja vuonna 1913 Sudaniin. Saman vuoden lopulla hän tutustui tuaregien maahan kamelin selässä, ja 1914 hän ensimmäisenä ornitologina retkeili Ahaggarvuoristossa Etelä-Algeriassa. Jälkimmäisen matkan 3 000 kilometrin vaelluksen aikana hän keräsi 217 lintunäytettä, ensimmäiset keskisen Saharan alueelta. Kolme kuukautta matkan jälkeen hän joutui ensimmäiseen maailmansotaan ja menetti molemmat jalkansa Marnen taistelussa. Hän ei masentunut, vaan opetteli kävelemään tekojaloilla kävelykeppien avulla ja jatkoi sekä työtään että lintuharrastustaan.
Geyr von Schweppenburg nimesi joitakin lintujen alalajeja, muun muassa aavikkopääskyn ("Ptyonoprogne obsoleta") alalajin "spatzi".
Tazit
Tazit (venäjäksi "Тазы") ovat etninen ryhmä Venäjän kaukoidässä Primorjen aluepiirissä. Ryhmä sai alkunsa 1880-luvulla udeheitten, nanaitten ja kiinalaisten seka-avioliitoista. Tazit puhuvat venäjää ja tazin kieltä (kiinan murre joillakin udehen ja nanain sanoilla). 1880-luvulla tazin puhujia oli 1050, mutta nykyään vain vanhukset puhuvat kieltä.
Venäjän vuoden 2002 väestönlaskussa tazien määräksi saatiin 276, joista:
IDance
iDance on Positive Gamingin tuleva tanssipeli. Se tulee olemaan nelipaneelinen, kuten "Dance Dance Revolution" ja "In The Groove". Pelistä on jo olemassa 32-pelaajan moninpeli, mutta kolikkopeli- ja kotiversio julkaistaan vuoden 2009 aikana. Pelin julkaisemisesta Euroopan ulkopuolella ei ole vielä tietoa.
Meltola
Meltola on Imatran 15. kaupunginosa. Meltolassa on peruskoulu, jossa opetetaan luokkia 1–6 sekä samalla alueella oleva päiväkoti ja esikoulu. Imatrankoskelle matkaa Meltolasta on n. 2,5 kilometriä. Vuoden 2007 lopussa Meltolassa oli 1 704 asukasta. Aiemmin Meltola on ollut osa Jääsken kuntaa.
Udehet
Udehet (venäjäksi "Удэгейцы") on kansa, joka elää Primorjen aluepiirissä ja Habarovskin aluepiirissä Venäjällä. He puhuvat venäjää ja omaa kieltään udehea, joka kuuluu tunguusikieliin. Heidän uskontoonsa kuuluu animismia, eläinten palvontaa ja šamanismia. Heidän elinkeinojaan ovat pääosin kalastus, metsästys ja ginsengin poiminta. Venäjän vuoden 2002 väestönlaskussa udeheitten määräksi saatiin 1 657, mikä on hieman enemmän kuin vuoden 1970 lukumäärä 1 500.
Michael I. Saaristo
Michael (Mikko) Ilmari Saaristo (1. syyskuuta 1938 Viipuri – 27. huhtikuuta 2008 Turku) oli suomalainen biologi.
Mikko Saaristosta tuli ylioppilas Tampereen lyseosta vuonna 1960. Hän opiskeli Turun yliopistossa biologiaa ja valmistui filosofian kandidaatiksi vuonna 1968 ja lisensiaatiksi 1972. Hänen väitöskirjansa vuodelta 1977 käsitteli hämähäkkieläinten fysiologiaa.
Saaristo sai dosentin nimityksen Turun yliopistoon 1979, jossa hän työskenteli lähes koko työuransa. Viime aikoina hän oli museonhoitaja. Eräässä vaiheessa Saaristo toimi Suomen Akatemian tutkimusassistenttina ja uransa alussa Turun lyseon biologian opettajana.
Saaristo tutki hämähäkkejä, erityisesti riippuhämähäkkejä (heimo "Linyphiidae"). Hän julkaisi yli 60 artikkelia hämähäkeistä. Hyönteisistä hän julkaisi 9 artikkelia päivänkorennoista ja viisi artikkelia muurahaisista. Saaristo kuvaili tieteelle uusina noin 70 hämähäkkisukua ja 135 -lajia.
Saaristo kävi tutkimusmatkoilla muun muassa Seychelleillä, Sri Lankassa, Kiinassa ja Kazakstanissa. Hänet kutsuttiin kansainvälisen hämähäkkitutkijain seuran (International Society of Arachnology) kunniajäseneksi.
Mikko Saaristo tarkkaili myös lintuja ja perhosia. Hän oli myös innokas vapaa-ajan kalastaja. Hän oli erinomainen piirtäjä, joka käytti taitoaan kuvittamalla omia ja myös muiden artikkeleita. Saaristo oli naimisissa ja hänellä oli kaksi lasta.
Ajan sävel
Ajan sävel on suomalaislaulaja Maria Lundin kolmas studioalbumi. Se julkaistiin 5. marraskuuta 2008.
Valtteri Tynkkysen tuottama albumi sisältää suomirock-klassikoita svengaavina 60-luvun versioina. Lund versioi muun muassa Nightwishiä, Neljää Ruusua, Apulantaa, Uniklubia ja Kolmatta Naista. Mukana on myös yksi uusi Lundin ja Tynkkysen kirjoittama kappale.
Ensimmäisenä singlenä julkaistiin Timo Rautiainen & Trio Niskalaukaus -hitti "Surupuku".
Albumi debytoi Suomen virallisen listan sijalla 25, ja ylsi parhaimmillaan sijalle 12. Se pysyi listalla yhteensä 23 viikkoa.
Jori Isomäki
Jori Isomäki (s. 29. huhtikuuta 1974) on suomalainen salibandyn pelaaja. Hän edustaa seuratasolla|Blue Fox|Blue Foxia]]. Hänen pelipaikkansa on puolustaja. Isomäki on pelannut 46 maaottelua tehden kolme maalia ja kuusi syöttöä eli yhteensä yhdeksän tehopistettä. Isomäki on voittanut kolme MM-hopeaa. Salibandyliigassa hän on pelannut Blue Foxissa, Nurmon Jymyssä, OLS:ssa ja SPV:ssä. Kaudella 2011–2012 hän voitti SPV:n joukkueessa Suomen-mestaruuden.
Siwisit
Siwisit ovat berbereihin kuuluva etninen ryhmä Siwan keitaalla Egyptissä. He elävät pääosin Egyptissä ja ovat muslimeja. Heitä on noin 15 000 ja he puhuvat siwin kieltä.
Amalie Arena
Amalie Arena on monitoimiareena Tampassa, Floridassa.
Amalie Arena rakennettiin aikaisemmin Thunderdomella pelanneen NHL-joukkue Tampa Bay Lightningin uudeksi kotiareenaksi. Rakennustyöt alkoivat vuonna 1995 ja areena avattiin 20. lokakuuta 1996 Lightningin ja New York Rangersin välisellä jääkiekko-ottelulla. Myös AFL-joukkue Tampa Bay Storm siirtyi pian uudelle areenalle. Jääkiekon ja arena footballin lisäksi sillä on järjestetty myös muun muassa koripallo-, tennis-, showpaini- ja nyrkkeilyotteluita, taitoluistelukilpailuja sekä konsertteja. Areenalle mahtuu noin 20 000 katsojaa.
Areenan nimioikeudet myytiin vuonna 2002 Tampa Bayn alueella ilmestyvälle "St. Petersburg Times" -sanomalehdelle, mitä ennen se tunnettiin nimellä Ice Palace. Vuonna 2012 St. Petersburg Timesin vaihdettua nimeään areenan nimi muutettiin vastaamaan lehden uutta nimeä Tampa Bay Times. Syyskuussa 2014 areena nimettiin Amalie Arenaksi.
Makoto Kobayashi
Makoto Kobayashi (, s. 7. huhtikuuta 1944) on japanilainen fyysikko, joka on tunnettu hänen hiukkasten CP- eli symmetriarikkoa käsittelevistä töistään. Hänen ja Toshihide Maskawan vuonna 1973 julkaistu tutkimus ”CP violation in the renormalizable theory of weak interaction” eli ”CP-rikko heikon vuorovaikutuksen renormalisoituvassa teoriassa” oli vuonna 2007 kolmanneksi viitatuin hiukkasfysiikan alan julkaisu kaikkina aikoina.
Kobayashi palkittiin yhdessä Toshihide Maskawan kanssa Nobelin fysiikanpalkinnolla vuonna 2008. He saivat palkinnon teoriastaan, joka selitti symmetriarikon alkuperän ja ennusti ainakin kolmen eri kvarkkiperheen olemassaolon luonnossa. Samana vuonna palkittiin myös Yōichirō Nambu, joka oli löytänyt spontaanin symmetriarikon mekanismin.
Trigrammi
Trigrammi (卦 pinyin: guà; Wade-Giles: kua) on perinteisen kiinalaisen kosmologian perusteisiin kuuluva kolmesta viivasta koostuva symboli. Trigrammien avulla luokitellaan erilaisia samaan kategoriaan kuuluvia asioita. Niitä käytetään laajasti kiinalaisten oppien käsitteinä, esimerkkeinä tietyt qigongin muodot, lääketiede, fengshui ja Yijing-ennustaminen.
Myyttisen Fuxin sanotaan luoneen trigrammit ja baguan tutkiessaan maata ja taivasta sekä kaikkea olevaista. Tämä on daolaisen yinyang-filosofian perusta:
無極生有極, 有極是太極,太極生兩儀, 即陰陽;兩儀生四象: 即少陰、太陰、少陽、太陽,四象演八卦，八八六十四卦
wújí shēng yǒují, yŏují shì tàijí
tàijí shēng liǎngyí, jí yīnyáng
liǎngyí shēng sìxiàng : jí shǎoyīn、tàiyīn、shǎoyáng、tàiyáng
sìxiàng yǎn bāguà, bābā liùshísì guà
Äärettömästä tyhjyydestä ("wuji") syntyi jotain ääretöntä ("youji"); "youji"sta syntyi äärettömyys ("taiji").
"Taiji"sta syntyi "liangyi" (kaksi vastakohtaa); nimittäin yin ja yang; 
"liangyi"sta syntyi "sixiang" (neljä kuvaa): nimittäin pieni yin [shǎoyīn], äärimmäinen yin (tàiyīn), pieni yang (shǎoyáng), äärimmäinen yang (tàiyáng)
"sixiang"ista kehittyi "bagua" (kahdeksan trigrammia); kahdeksan kahdeksaa on kuusikymmentäneljä heksagrammia.
Trigrammit rakennetaan käyttämällä yhtenäisiä ja katkoviivoja, joita yleensä kutsutaan yin- ja yang-viivoiksi. Rakentaminen aloitetaan alimmasta viivasta, jonka päälle asetetaan vuorollaan yin- ja yang-viivat. Saadaan neljä kuvaa, joiden päälle vuorostaan lisätään yin- ja yang-viivat. Näin saadaan trigrammit järjestyksessä, joka tunnetaan xiantian-baguana.
Zhou-dynastian perustajan, kuningas Wenin sanotaan kuvanneen trigrammien suhteita näin:
Maailman alussa oli taivas ja maa.Taivas pariutui maan kanssa; näin syntyi kaikki maailmassa.Taivas on qian-gua ja maa on kun-gua.Loput guat ovat niiden poikia ja tyttäriä.
Kahdeksan trigrammin avulla voidaan luokitella kaikki maailman asiat.
Kiinalaisen kompassin, luopanin, kehillä trigrammit näytetään kahdessa järjestyksessä: "xiantian-bagua" ja "houtian-bagua". Kun trigrammit järjestetään "houtian-baguan" eli "omaksutun järjestyksen" mukaisesti, ne saavat ilmansuunta- ja aikamääreet. Väli-ilmansuuntien trigrammeja qian, gen, xun ja kun käytetään myös, kun kompassin kehä jaetaan 24 osaan eli "vuoreen".
Houtian-baguan mukaan järjestetyt trigrammit rinnastetaan Luojoen kaavion (Luoshu) numeroihin.
Chris Dudley
Christen Guilford "Chris" Dudley (s. 22. helmikuuta 1965) on entinen yhdysvaltalainen koripalloilija. Hän sai NBA-varauksensa 1987 ja pelasi ammattilaisena siitä aina vuoteen 2003. Seuroina olivat Cleveland Cavaliers, New Jersey Nets, Portland Trail Blazers, New York Knicks ja Phoenix Suns.
Dudley sai NBA:n J. Walter Kennedy Citizenship Awardin vuonna 1996.
Dudley syntyi Stamfordissa, Connecticutissa, ja valmistui Yalen yliopistosta. Hänen isoisänsä Guilford Dudley toimi aikoinaan suurlähettiläänä Tanskaan. Hänellä todettiin 16-vuotiaana tyypin 1 diabetes.